Diari Oficial de la Generalitat Valenciana


Sumari del DOGV 6290, del 16-06-2010 (2010/6781)

RESOLUCIÓ de 3 de juny de 2010, del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat a la línia de crèdit i a l'import global màxim o destinat a finançar determinades mesures previstes en l'Ordre de 10 de juliol de 2009, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector de fabricació i components del calçat, adobaments i marroquineria, per a l'exercici 2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6290

Data del DOGV
:   16-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/6781


Data del document
:   03-06-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * indústria del cuir
    * treballador d'edat avançada
    * aturat
    * reciclatge professional
    * reconversió de l'ocupació
    * marroquineria i guantería
    * indústria del calçat
    * suport econòmic
    * ajuda a l'ocupació
    * reconversió professional
    * ajuda pública

RESOLUCIÓ de 3 de juny de 2010, del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat a la línia de crèdit i a l'import global màxim o destinat a finançar determinades mesures previstes en l'Ordre de 10 de juliol de 2009, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector de fabricació i components del calçat, adobaments i marroquineria, per a l'exercici 2010. [2010/6781]  
El Reial Decret 100/2009, de 6 de febrer, desenvolupa, entre altres, un conjunt de mesures sociolaborals contingudes en el Pla de suport al sector de fabricació i components del calçat, adobaments i marroquineria, mitjançant la regulació de subvencions destinades a evitar l'eixida del mercat laboral del col·lectiu de treballadors excedents d'este sector.  
Com que es tracta d'ajudes la gestió i control de les quals han sigut traspassats a la Generalitat, es publica l'Ordre de 10 de juliol de 2009, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector de fabricació i components del calçat, adobaments i marroquineria, i s'establix el finançament d'estes en l'exercici 2009.  
En conseqüència, correspon donar publicitat als crèdits, per a l'exercici 2010, destinats a finançar les mesures regulades en els capítols I a IV del títol II de l'esmentada Ordre, i d'acord amb allò disposat en l'article 47.11 del Text Refós de la Llei d'Hisenda Pública de la Generalitat Valenciana i la disposició addicional primera de l'Ordre de 10 de juliol de 2009, resolc:  
Únic. Finançament   
1. Les ajudes següents regulades en el títol II de l'Ordre de 10 de juliol de 2009, de la Conselleria d'Economia, Hisenda i Ocupació:  
- Capítol I, subvencions durant el procés de recerca d'ocupació.  
- Capítol II, subvencions per a facilitar la mobilitat geogràfica.  
- Capítol III, subvencions per a facilitar la inserció laboral dels treballadors de 52 anys o més.  
- Capítol IV, subvencions per a promocionar l'ocupació autònoma com a treballador autònom o pel seu compte.  
es finançaran a càrrec del capítol IV, subprograma 322.53, Plans Especials de Suport a l'Ocupació en Sectors Productius, codi de línia T7708000, «Pla de suport al sector de fabricació i components del calçat, adobaments i marroquineria, per un import màxim de 2.000.000 €».  
2. Si al llarg de l'exercici 2010 hi haguera crèdit disponible que permetera incrementar el finançament pressupostari d'estes ajudes, es donarà publicitat d'estos crèdits mitjançant resolució del secretari autonòmic d'Ocupació i director general del Servici Valencià d'Ocupació i Formació.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò establit en els articles 10.1.a i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant este mateix òrgan en el termini d'un mes, computat en els termes ja dits, d'acord amb allò disposat en els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjudici de la possibilitat que els interessats puguen ejercitar, si és el cas, qualsevol altre recurs que consideren convenient.   
València, 3 de juny de 2010.- El secretari autonòmic d'Ocupació, director general del Servef: Luis Lobón Martín.